laion/Wikipedia-Exotic huggingface dataset:
মাইক্রোনেশিয়ার ভাষা

মাইক্রোনেশিয়াতে চুকীয়, কসরায়ীয়, পোনপেয়ীয়, ইয়াপীয় এবং ইংরেজি ভাষা সরকারী বা জাতীয় ভাষা। ৬০৭টি দ্বীপ নিয়ে গঠিত এবং ১০ লক্ষ বর্গমাইল এলাকা জুড়ে বিস্তৃত রাষ্ট্রটিতে মোট ১৮টি স্থানীয় ভাষা প্রচলিত। এছাড়া চীনা ও জাপানি ভাষাও প্রচলিত। বিশটি মাইক্রোনেশিয়ান ভাষার সমন্বয়য়ে ওশানিক ভাষা গঠিত হয়েছে। . মাইক্রোনেশিয়ান ভাষাসমূহ তাদের ওষ্ঠ্য ব্যঞ্জনধ্বনির অভাবের জন্য পরিচিত; বরং সেগুলো দুই সারিতে বিভক্ত,তালব্য এবং ওষ্ঠ্য-ধ্বনি । জ্যাকসনের(১৯৮৩,১৯৮৬) মতে এই ভাষা পরিবার নিম্নরূপ: নাউরু ভাষা ক্ষুদ্র মাইক্রোনেশিয়ান ভাষা পরিবার কোসরাইন মধ্য মাইক্রোনেশিয়ান ভাষা পরিবার কিরিবাতি পশ্চিম মাইক্রোনেশিয়ান ভাষা পরিবার মারশালিজ ট্রুকিক–পনাপেইক পরিবার ট্রুকিক (ছুকিক) পনাপেইক (ফোনপেইক) ধারণা করা হয় এই ভাষা পরিবার কোসরাই এর পূর্বাঞ্চলে উদ্ভূত হয়েছে, এবং পরবর্তীতে পশ্চিম দিকে ছড়িয়ে পড়ে। কোসরাইরা সম্ভবত ভানুয়াতুর উত্তরাঞ্চলে, দক্ষিণ দিক থেকে স্থায়ীভাবে বসবাস শুরু করে। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "মাইক্রোনেশিয়ান"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Lynch, John (২০০২)। The Oceanic languages। Richmond, Surrey: Curzon। আইএসবিএন 978-0-7007-1128-4। ওসিএলসি 48929366।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) মাইক্রোনেশিয়ার ভাষার উপর এথনোলগ রিপোর্ট Micronesian Comparative Dictionary
মার্শাল দ্বীপপুঞ্জের ভাষা

ইংরেজি মার্শাল দ্বীপপুঞ্জের সরকারি ভাষা। এছাড়া এখানকার প্রায় ৭০ হাজার অধিবাসীর প্রায় মার্শালীয় ভাষা নামের একটি অস্ট্রোনেশীয় ভাষার দুইটি উপভাষাতে কথা বলে। জাপানি ভাষাও প্রবীণ প্রজন্মের মধ্যে প্রচলিত। মার্শাল দ্বীপপুঞ্জের ভাষার উপর এথনোলগ রিপোর্ট
ইরানের ভূগোল

সৌদি আরবের পর ইরান মধ্যপ্রাচ্যের দ্বিতীয় বৃহত্তম দেশ। দেশটির মোট আয়তন ১,৬৪৮,০০০ বর্গকিলোমিটার। দেশটি মোটামুটি ত্রিভুজাকৃতির, যার দীর্ঘতম বাহু প্রায় ২,৫০০ কিমি দীর্ঘ এবং যা উত্তর-পশ্চিমে তুরষ্কের সাথে সীমান্তে শুরু হয়ে দক্ষিণ-পূর্বে পাকিস্তান সীমান্তে এসে শেষ হয়েছে। ত্রিভুজের তৃতীয় শীর্ষটি উত্তর পূর্বে ইরানের সাথে তুর্কমেনিস্তানের সীমানার মাঝামাঝি অবস্থিত। উত্তর-দক্ষিণে ইরানের সর্বোচ্চ বিস্তার ১,৬০০ কিমি, আর পূর্ব-পশ্চিমে ১,৭০০ কিমি। ইরানের অভ্যন্তরীণ মালভূমিগুলি প্রায় সম্পূর্ণরূপে পর্বতবেষ্টিত। জগ্রোস পর্বতমালা প্রধান পর্বতমালা এবং এটি দেশটির ভেতরে দিয়ে উত্তর-পশ্চিম থেকে দক্ষিণ-পূর্বে ১,৬০০ কিলোমিটারেরও বেশি দৈর্ঘ্য জুড়ে বিস্তৃত। পারস্য উপসাগরের উত্তর উপকূলের খোঁজেস্তন ছাড়া পশ্চিম ইরানের প্রায় পুরোটাই জগ্রোস পর্বতমালায় গঠিত। পর্বতমালাটির মধ্য অংশ প্রস্থে প্রায় ৩৪০ কিমি চওড়া। এর অধিকাংশ চূড়া ৪,০০০ মিটারেরও অধিক উচ্চতাবিশিষ্ট। এদের মধ্যে ৪,৫৪৭ মিটার উঁচু জার্দ কুহ সর্বোচ্চ পর্বতশৃঙ্গ। ২,৩০০ মিটারের চেয়ে উঁচু শৃঙ্গগুলিতে অনেক পানি জমা হয় এবং এগুলি নিচের উপত্যকায় ভূ-গর্ভস্থ পানি আকারে নেমে আসে। এই উপত্যকাগুলি সমুদ্রতল থেকে ১২০০ থেকে ১৫০০ মিটার উচ্চতায় অবস্থিত হলেও যথেষ্ট উর্বর এবং এগুলিতে বিভিন্ন ধরনের শস্যের আবাদ করা হয়। ইরানের উত্তর প্রান্তে একটি খাড়া, সরু পর্বতমালা কাস্পিয়ান সাগরের পুরো দক্ষিণ তীর জুড়ে অবস্থিত; এর নাম আলবুরজ পর্বতমালা। এই পর্বতমালাটি প্রায় ৬০০ কিমি দীর্ঘ এবং এর গড় প্রস্থ প্রায় ১০০ কিমি। ইরানের সর্বোচ্চ পর্বতশৃঙ্গ দামভান্দ (৫,৬৭০ মি) এই পর্বতমালার মধ্যভাগে অবস্থিত। আলবোর্জের আরও অনেকগুলি চূড়া ৩,৬০০ মিটার ছাড়িয়ে গেছে। এই পর্বতমালার উত্তর ঢালের অরণ্যে সারা বছর ধরে ব্যাপক বৃষ্টিপাত হয়। এই পর্বতমালা ও কাস্পিয়ান সাগরের অন্তর্বর্তী স্থানে গড়ে ২৪ কিমি প্রস্থবিশিষ্ট একটি উর্বর সমভূমি আছে। আলবোর্জ পর্বতমালার পূর্বে সমান্তরাল কতগুলি পর্বতমালা রয়েছে, যেগুলি ২৪০০ থেকে ২৭০০ মিটার উচ্চতায় অবস্থিত। এই পর্বতমালাগুলির মাঝে অনেক সরু, আবাদী উপত্যকা আছে। ইরানের পূর্ব সীমান্ত ধরে অনেকগুলি অপেক্ষাকৃত নিম্ন উচ্চতার শৈলশিরা চলে গেছে; এদেরকে একত্রে পূর্বের উঁচু অঞ্চল নামে ডাকা হয়। এই পর্বতমালার বেষ্টনীর মাঝের নিচু এলাকাকে একত্রে কেন্দ্রীয় মালভূমি নামে ডাকা হয়। এদের মধ্যে আছে মধ্য-উত্তর ইরানের দাশ্‌তে কাভির নামের একটি বিরাট লবণাক্ত মরুভূমি, দক্ষিণ-পূর্বের দাশ্‌তে লুত নামের নুড়ি ও বালির মরুভূমি এবং একাধিক উর্বর মরূদ্যান। ইরানের পর্বতগুলি একটি সক্রিয় ভূমিকম্প এলাকার উপর অবস্থিত, এবং প্রতি বছর এখানে বহু ছোট আকারের ভূমিকম্প হয়। বড় আকারের ভূমিকম্প কিছুদিন পর পরই ঘটে এবং বিপুল ক্ষয়ক্ষতি ও প্রাণহানির কারণ হয়ে দাঁড়ায়। ১৮শ শতকে ভূমিকম্পের কারণে উত্তর-পশ্চিমাঞ্চলের তাবরিজ শহর দুইবার মাটিতে মিশে যায় এবং প্রতিবার প্রায় ৪০,০০০ করে লোক মারা যায়। ২০শ শতকের মধ্যভাগ থেকে দেশটিতে অনেকগুলি বড় আকারের ভূমিকম্প ঘটেছে যাতে হাজার হাজার লোকের প্রাণহানি ঘটেছে। ১৯৯০ সালের জুনে আলবোর্জ ও জগ্রোসের মিলনস্থলে একটি ভয়াবহ ভূমিকম্পে প্রায় ৩৭,০০০ লোক মারা যান। ২০০৩ সালের ডিসেম্বরে দক্ষিণ ইরানে এক ভূমিকম্পে প্রাচীন নগরী বামের অধিকাংশ ধ্বংস হয়ে যায় এবং প্রায় ৩০,০০০ লোক মারা যান। ইরানের অনেকগুলি পর্বত আগ্নেয়। এদের মধ্যে কেবল দামভান্দ পর্বত ও দক্ষিণ-পূর্ব ইরানের কুহে তাফতান সক্রিয় আগ্নেয়গিরি; এদের চূড়ার কাছে কিছু সময় পর পর গ্যাস নিঃসরিত হয়। চিত্রশালা দক্ষিণ আলবোর্জ ফিরোজকুহের কাছে কবির মরুভূমি, কাশান মাউন্ট ডামাভান্দ, মজান্দারান এর বায়বীয় দৃশ্য বাদাব-ই সার্ত, মজান্দারান উত্তর ইরান, গিলান
কম্বোডিয়ার ভূগোল

টোনলে সাপ বেসিন তথা নিম্নভূমি এবং মেকং নদীর নিম্ন অববাহিকা ক্যাম্বোডিয়ার প্রায় ৭৫% ভূমি গঠন করেছে। এই অঞ্চলের দক্ষিণ-পূর্বে রয়েছে মেকং ব-দ্বীপ অঞ্চল, যা ভিয়েতনামের মধ্য দিয়ে প্রসারিত হয়ে দক্ষিণ চীন সাগরে শেষ হয়েছে। বেসিন অঞ্চলের দক্ষিণ-পশ্চিমে রয়েছে এলাচ (ক্রাভানহ) পর্বতমালা এবং এই পার্বত্য অঞ্চলটি পশ্চিমের হস্তী পর্বতমালা হয়ে উত্তরে দাংরেক পর্বতমালা পর্যন্ত প্রসারিত। ক্যাম্বোডিয়ার পূর্ব ও উত্তর-পূর্বের উচ্চভূমিগুলি ধীরে ধীরে দক্ষিণ ভিয়েতনামের কেন্দ্রীয় উচ্চভূমির সাথে মিশে গেছে।
জাপানের ভূগোল

জাপান একটি দ্বীপময় দেশ। দেশটি এশিয়ার পূর্ব উপকূল থেকে প্রসারিত হয়েছে। উত্তর থেকে দক্ষিণে চারটি মূল দ্বীপের নাম যথাক্রমে হোক্কাইদো, হনশু, শিকোকু এবং কিয়ুশু। কিয়ুশুর ৩৮০ মাইল দক্ষিণ-পশ্চিমে ওকিনাওয়া দ্বীপ অবস্থিত। এছাড়াও দ্বীপপুঞ্জটিতে আরও প্রায় ৩০০০ ক্ষুদ্র দ্বীপ রয়েছে। জাপানের প্রায় তিন-চতুর্থাংশ এলাকা পর্বতময়। প্রতিটি প্রধান দ্বীপের মধ্য দিয়ে একটি পর্বতশ্রেণী চলে গেছে। বিশ্বখ্যাত ফুজি পর্বত জাপানের সর্বোচ্চ পর্বত। জাপানের সমতল ভূমি খুব কম বলে অনেক পাহাড়-পর্বতের গায়েই একেবারে চূড়া পর্যন্ত চাষবাস করা হয়। জাপান প্রশান্ত মহাসাগরের একটি ভূমিকম্প এলাকাতে অবস্থিত বলে দ্বীপগুলিতে প্রায়শই নিম্ন আকারের ভূকম্পন অনুভূত হয় এবং আগ্নেয় তৎপরতা দেখতে পাওয়া যায়। প্রতি শতকেই বেশ কয়েকবার বড় আকারের ধ্বংসাত্মক ভূমিকম্প ঘটে থাকে। জাপানে প্রচুর উষ্ণ প্রস্রবণ আছে এবং এগুলিকে পর্যটনকেন্দ্র হিসেবে গড়ে তোলা হয়েছে। জাপানের জলবায়ু অবস্থানভেদে বেশ ভিন্ন। হোক্কাইদো দ্বীপের সাপ্পোরোতে গ্রীষ্মকাল উষ্ণ এবং শীতকাল দীর্ঘ ও বরফময়। কিন্তু হনশু দ্বীপের মধ্য ও পশ্চিমভাগে অবস্থিত তোকিও, নাগয়া, কিয়োতো, ওসাকা এবং কোবে শহরের শীতকাল বেশ মৃদু এবং বরফ পড়ে না বললেই চলে। কিয়ুশু দ্বীপে শীতকাল মৃদু এবং গ্রীষ্মকালে বৃষ্টিপাত হয়। ওকিনাওয়া দ্বীপের জলবায়ু উপ-ক্রান্তীয় ধরনের।
তুরস্কের ভূগোল

তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগলিকভাবে দেশটি একই সাথে ইউরোপ ও এশিয়ার অন্তর্ভুক্ত। আলাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী, মার্মারা সাগর ও দার্দানেলেস প্রণালী ত্রাকিয়া ও আনাতোলিয়াকে পৃথক করেছে।
পূর্ব তিমুরের ভূগোল

পূর্ব তিমুর অস্ট্রেলিয়ার উত্তর-পশ্চিমে, ইন্দোনেশীয় দ্বীপপুঞ্জের পূর্ব প্রান্তে অবস্থিত। তিমুর দ্বীপের পূর্ব অর্ধাংশ, তিমুর দ্বীপের উত্তর-পশ্চিমের ওকুসি-আম্বেনো নামের এক চিলতে অঞ্চল এবং আতাউরো ও জাকো নামের দুইটি ছোট দ্বীপ নিয়ে রাষ্ট্রটি গঠিত।
বাংলাদেশের ভূগোল

দক্ষিণ এশিয়ার দীর্ঘতম দুটি নদী - গঙ্গা ও ব্রহ্মপুত্র যেখানে বঙ্গোপসাগরে মিশেছে সেখানেই কালের পরিক্রমায় গড়ে ওঠা বঙ্গীয় ব-দ্বীপ। এই গঙ্গা-ব্রহ্মপুত্র মোহনা অঞ্চলে প্রায় ৩০০০ বছর বা তারও পূর্ব থেকে যে জনগোষ্ঠীর বসবাস, তা-ই ইতিহাসের নানান চড়াই উতরাই পেরিয়ে এসে দাড়িয়েছে বর্তমানের স্বাধীন রাষ্ট্র বাংলাদেশ রূপে। ভৌগোলিক বিচারে বাংলাদেশের অবস্থান দক্ষিণ এশিয়ায়, ভারত ও মিয়ানমারের মাঝখানে। এর ভূখণ্ড ১,৪৭,৫৭০ বর্গকিলোমিটার (বিবিএস ২০২০ অনুসারে) অথবা ১,৪৮,৪৬০ বর্গকিলোমিটার (সিআইএ ওয়ার্ল্ড ফ্যাক্টবুক ২০২১ অনুসারে) এলাকা জুড়ে বিস্তৃত। বাংলাদেশের পশ্চিম, উত্তর, আর পূর্ব জুড়ে রয়েছে ভারত। পশ্চিমে রয়েছে ভারতের পশ্চিমবঙ্গ রাজ্য। উত্তরে পশ্চিমবঙ্গ, আসাম, মেঘালয় রাজ্য। পূর্বে আসাম, ত্রিপুরা, মিজোরাম। তবে পূর্বে ভারত ছাড়াও মিয়ানমারের (বার্মা) সাথে সীমান্ত রয়েছে। দক্ষিণে রয়েছে বঙ্গোপসাগর। বাংলাদেশের স্থল সীমান্তরেখার দৈর্ঘ্য ৪,২৪৬ কিলোমিটার যার ৯৪ শতাংশ (৯৪%) ভারতের সাথে এবং বাকী ৬ শতাংশ মিয়ানমারের সাথে। বাংলাদেশের তটরেখার দৈর্ঘ্য' ৫৮০ কিলোমিটার। বাংলাদেশের দক্ষিণ-পূর্বাংশের কক্সবাজার পৃথিবীর দীর্ঘতম সমুদ্র সৈকতগুলোর অন্যতম। বাংলাদেশের মাঝামাঝি স্থান দিয়ে কর্কটক্রান্তি রেখা (২৩°৫`) অতিক্রম করেছে। বাংলাদেশের অধিকাংশ এলাকা সমুদ্র সমতল হতে মাত্র ১০ মিটার উচ্চতায় অবস্থিত। সমুদ্র সমতল মাত্র ১ মিটার বৃদ্ধি পেলেই এদেশের ১০% এলাকা নিমজ্জিত হবে বলে ধারণা করা হয়। বাংলাদেশের উচ্চতম স্থান দেশের দক্ষিণ-পূর্বাঞ্চলে পার্বত্য চট্টগ্রাম এর মোডকমুয়াল পর্বত, যার উচ্চতা ১,০৫২ মিটার (৩,৪৫১ ফুট)। বঙ্গোপসাগর উপকূলে অনেকটা অংশ জুড়ে সুন্দরবন অবস্থিত, যা বিশ্বের অন্যতম বৃহত্তম ম্যানগ্রোভ বন। এখানে রয়েছে রয়েল বেঙ্গল টাইগার, চিত্রল হরিন সহ নানা ধরনের প্রাণীর বাস। ১৯৯৭ সালে এই এলাকাকে বিলুপ্তির সম্মুখীন বলে ঘোষণা দেয়া হয়। বাংলাদেশের জলবায়ু নাতিশীতোষ্ণ। আবহাওয়া ও জলবায়ুর উপর ভিত্তি করে ৬টি ঋতুতে ভাগ করা হয়েছে-গ্রীষ্ম, বর্ষা, শরৎ, হেমন্ত, শীত ও বসন্ত। বছরে বৃষ্টিপাতের মাত্রা ১৫০০-২৫০০মি.মি./৬০-১০০ইঞ্চি; পূর্ব সীমান্তে এই মাত্রা ৩৭৫০ মি.মি./১৫০ইঞ্চির বেশি। বাংলাদেশের গড় তাপমাত্রা ২৫o সেলসিয়াস। বাংলাদেশের মধ্য দিয়ে কর্কটক্রান্তি অতিক্রম করেছে। এখানকার আবহাওয়াতে নিরক্ষিয় প্রভাব দেখা যায়। নভেম্বর হতে মার্চ পর্যন্ত হালকা শীত অনুভূত হয়। মার্চ হতে জুন মাস পর্যন্ত গ্রীষ্ম কাল চলে। জুন হতে অক্টোবর পর্যন্ত চলে বর্ষা মৌসুম। এসময় মৌসুমী বায়ুর প্রভাবে এখানে প্রচুর বৃষ্টিপাত হয়। প্রাকৃতিক দুর্যোগ, যেমন বন্যা, ঘূর্ণিঝড়, টর্নেডো, ও জলোচ্ছাস প্রায় প্রতিবছরই বাংলাদেশে আঘাত হানে। বাংলাদেশ পরিসংখ্যান বর্ষগ্রন্থ ২০২০ (পিডিএফ)। বাংলাদেশ পরিসংখ্যান ব্যুরো। পৃষ্ঠা ২১। আইএসবিএন ৯৭৮-৯৮৪-৪৭৫-০৪৭-০। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "South Asia :: Bangladesh — The World Factbook – Central Intelligence Agency"। www.cia.gov। ২০২১-১১-১৩ তারিখে মূল থেকে আর্কাইভ করা। সংগ্রহের তারিখ ২০২০-১১-১৩।  Ali, A (১৯৯৬)। "Vulnerability of Bangladesh to climate change and sea level rise through tropical cyclones and storm surges"। Water, Air, & Soil Pollution। 92 (1-2): 171–179।  Summit Elevations: Frequent Internet Errors. ওয়েব্যাক মেশিনে আর্কাইভকৃত ২৫ জুলাই ২০১৩ তারিখে Retrieved 2006-04-13. IUCN (১৯৯৭)। "Sundarban wildlife sanctuaries Bangladesh"। World Heritage Nomination-IUCN Technical Evaluation।
এশিয়ার রাজনীতি

বিশাল আয়তনের এশিয়া মহাদেশের রাজনীতি অত্যন্ত বিচিত্র ও জটিল। এখানে সাংবিধানিক রাজতন্ত্র, পরম রাজতন্ত্র, একদলীয় শাসনব্যবস্থা, যুক্তরাষ্ট্রীয় সরকারব্যবস্থা, অধীনস্থ প্রশাসনিক অঞ্চল, উদারপন্থী গণতন্ত্র, সামরিক একনায়কতন্ত্র --- সব ধরনের রাজনৈতিক কাঠামোই দেখতে পাওয়া যায়। এছাড়াও এশিয়ায় আছে বেশ কিছু স্বাধীনতা আন্দোলন (তিব্বত, কুর্দিস্তান, ইত্যাদি)। এশিয়াতে সভ্যতার এবং সেই সাথে রাজনীতির ইতিহাস সুপ্রাচীন। এশিয়ার বিভিন্ন দেশ ১৮শ, ১৯শ ও ২০শ শতকে ইউরোপীয় ঔপনিবেশিক শাসনের অধীন ছিল, এবং এই সাম্রাজ্যবাদ ও উপনিবেশবাদ এখনও এশীয় রাজনীতিকে অনেকটাই প্রভাবিত করে রয়েছে। কাশ্মীর নিয়ে ভারত-পাকিস্তান দ্বন্দ্ব্ব্ব, তাইওয়ান-গণচীন দ্বন্দ্ব্ব্ব, ইসরায়েল-ফিলিস্তিন দ্বন্দ্ব্ব্ব, এগুলি এশিয়ার বর্তমান সময়ের কিছু শত্রুতামূলক অবস্থার উদাহরণ। তবে আঞ্চলিক পর্যায়ে বৃহত্তর সহযোগিতারও অনেক উদাহরণের দেখা মেলে, যাদের মধ্যে দক্ষিণ এশিয়ার সার্ক ও দক্ষিণ-পূর্ব এশিয়ার আসিয়ান-এর নাম উল্লেখযোগ্য।
সংযুক্ত আরব আমিরাতের রাজনীতি

সংযুক্ত আরব আমিরাতের রাজনীতি একটি যুক্তরাষ্ট্রীয়, রাষ্ট্রপতিশাসিত, নির্বাচিত রাজতন্ত্রের কাঠামোতে সংঘটিত হয়। সংযুক্ত আরব আমিরাত রাষ্ট্রটি সাতটি পরম রাজতন্ত্রের সমষ্টি: আবু ধাবি, আজমান, ফুজাইরাহ, শারজাহ, দুবাই, রাস আল-খাইমাহ এবং উম্ম আল-কাইওয়াইন আমিরাতগুলি। আবু ধাবির আমির হলেন সংযুক্ত আরব আমিরাতের রাষ্ট্রপতি ও রাষ্ট্রের প্রধান। অন্যদিকে দুবাইয়ের আমীর হলেন সংযুক্ত আরব আমিরাতের প্রধানমন্ত্রী ও সরকার প্রধান। খলিফা বিন জায়েদ আল নাহিয়ান ২০০৪ সাল থেকে রাষ্ট্রটির রাষ্ট্রপতি এবং মোহাম্মেদ বিন রাশিদ আল মাক্তুম ২০০৬ সাল থেকে দেশটির প্রধানমন্ত্রী।
আনকমপ্লিকেটেড ফায়ারওয়াল

আনকমপ্লিকেটেড ফায়ারওয়াল (ইংরেজি: Uncomplicated Firewall (ufw)) হল সহজে ব্যবহার উপযোগী একটি কম্পিউটার ফায়ারওয়াল। কমান্ড লাইন ইন্টারফেসে স্বল্প সংখ্যক সরল কমান্ড এবং আইপি টেবিল ব্যবহার করে এটি কনফিগার করা যায়। আনকমপ্লিকেটেড ফায়ারওয়াল গ্রাফিকাল ইউজার ইন্টারফেস (জিইউএফডব্লিউ) হল আনকমপ্লিকেটেড ফায়ারওয়াল এর একটি গ্রাফিকাল ইউজার ইনটারফেস। উবুন্টু অপারেটিং সিস্টেম-এ ব্যবহার করার উদ্দেশ্যে এটি তৈরী করা হয়েছে। জিইউএফডব্লিউ এর মাধ্যমে উবুন্টুতে খুব সহজেই ফায়ারওয়াল ব্যবস্থাপনার কাজ করা যায়। পিটুপি কানেকশন, নির্ধারিত পোর্ট ব্লক করার মত সাধারণ কাজগুলির করার সুবিধা রয়েছে এখানে। জিইউএফডব্লিউ একটি ইউএফডব্লিউ ভিত্তিক প্রোগ্রাম যা মূলত উবুন্টু ব্যবহার করার উদ্দেশ্যে তৈরী করা হয়েছে। তবে পাইথন, জিটিকে এবং জিইউএফডব্লিউ রয়েছে এমন অ্যান্য প্লাটফর্মেও এটি ব্যবহার করা যাবে। Ubuntu Firewall - Information about Uncomplicated Firewall on Ubuntu Gufw - Official Gufw web Gufw - Official Documentation
ভিয়েতনামের সংস্কৃতি

এই নিবন্ধে Vietnamese text রয়েছে। সঠিক রেন্ডারিং সমর্থন ছাড়া, আপনি হয়ত chữ nôm, chữ Hán and chữ quốc ngữ-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। ভিয়েতনামের সংস্কৃতি বহু জাতি, ধর্ম ও সংস্কৃতি দ্বারা প্রভাবিত হয়েছে। প্রায় ১০০০ বছরের চৈনিক শাসনের ফলে ভিয়েতনামের সংস্কৃতির উপর ইন্দোচীন অঞ্চলের অন্যান্য দেশের তুলনায় চীনা সংস্কৃতির প্রভাব তুলনামূলক বেশি। ফরাসি ঔপনিবেশিক আমলে ভিয়েতনামে পাশ্চাত্য সংস্কৃতির আবির্ভাব হয়, যা এখানকার সাংস্কৃতিক ও রাজনৈতিক উন্নতিতে ব্যপক ভূমিকা রাখে। ফরাসি শাসনের অবসান ও ভিয়েতনাম যুদ্ধে দক্ষিণ ভিয়েতনামের পরাজয়ের পর পুরো ভিয়েতনাম অঞ্চলে চীন ও সোভিয়েত আদলে সমাজতান্ত্রিক অর্থনীতি ও ধর্মহীনতার বিস্তার হয়, যেটি ভিয়েতনামের সংস্কৃতিকে রক্ষণশীল সংস্কৃতি থেকে উদারপন্থী সংস্কৃতিতে রূপান্তরিত করেছে। বর্তমানে ভিয়েতনামের সংস্কৃতি মিশ্র, যে চীনা ও পাশ্চাত্য সংস্কৃতি দ্বারা অধিক প্রভাবিত। ঐতিহ্যগতভাবে বাবা-মারা সন্তানের বিয়ে ঠিক করতেন, কিন্তু এখন লোকেরা নিজেরাই বিয়ের আয়োজন করে। গড়ে পুরুষের ২৫ বছর বয়সে এবং মহিলারা ২৩ বছর বয়সে বিয়ে করে। সরকার পরিবার-পরিকল্পনা নীতির মাধ্যমে জনসংখ্যা নিয়ন্ত্রণের চেষ্টা করছে এবং দেরীতে বিয়ে ও ছোট পরিবারের জন্য ভর্তুকি প্রদান করছে। ভিয়েতনামে পারিবারিক বন্ধন সুদৃঢ় হয় এবং পরিবারের সদস্যরা একে অপরকে সাহায্য করে। গ্রামীণ এলাকায় একান্নবর্তী পরিবার একই বাড়িতে বাস করে। অন্যদিকে শহরাঞ্চলে ছোট পরিবার আলাদাভাবে বাস করে। গড়ে প্রতি পরিবারে সদস্যসংখ্যা ৬। ভাত ভিয়েতনামীয়দের প্রধান খাদ্য। ভাতের সাথে এক ধরনের মাছের গাঁজানো সুরুয়া, যার নাম nuoc mam, ব্যবহার করা হয়। একই সুরুয়াতে অন্যান্য বিশেষ খাবার ডুবিয়ে খাওয়া হয়। আঞ্চলিক খাবার দাবারও সুপ্রচলিত। ভিয়েতনামীয়রা সুপ জাতীয় খাবার খেতে চামচ ব্যবহার করে এবং অন্যান্য খাবারের জন্য চপস্টিক্‌স ব্যবহার করে। সাধারণত টেবিলের মাঝখানে খাবার দেয়া থাকে এবং সেখান থেকে লোকেরা নিজের নিজের ভাতের বাটিতে খাবার নিয়ে নেয়। ভিয়েতনামীয়রা খাবার সময় সবসময় ভাতের বাটি এক হাতে ধরে রাখে। পানীয়ের মধ্যে চা, কফি ও বিয়ার জনপ্রিয়, তবে এগুলি খাবারের পরে পরিবেশন করা হয়। ভিয়েতনামীয়রা সাধারণত সাক্ষাত ও বিদায়ের সময় করমর্দন করে থাকে। সম্মান দেখানোর জন্য করমর্দনে দুই হাত ব্যবহার এবং মাথা সামান্য ঝোঁকানোর রেওয়াজ আছে। গ্রামীণ এলাকায় বৃদ্ধ লোকেদের সামান্য মাথা ঝুঁকিয়ে সম্মান দেখানো হয়। মহিলারা সাধারণত করমর্দনের চেয়ে মাথা ঝোঁকাতে বেশি পছন্দ করে। ভিয়েতনামীয়দের নাম পারিবারিক নাম দিয়ে শুরু হয় এবং প্রদত্ত নামে শেষ হয়। লোকে একে অপরকে প্রদত্ত নামে ডেকে থাকে। তবে এর সাথে অনেক সময় পারিবারিক বা বয়সে ছোট-বড় বোঝাতে বিভিন্ন শিরোনাম, যেমন "বড় ভাই/দা" ইত্যাদি জাতীয় শিরোনাম যোগ করা হয়। ভিয়েতনামীয়রা একে অপরকে Xin chao বলে প্রাথমিক সম্ভাষণ জানিয়ে থাকে, যা বাংলায় সালাম-আদাব বা নমস্কারের মত। ভিয়েতনামীরা অতিথিপরায়ণ এবং অতিথিদের আসার আগে প্রস্তুতি নিতে পছন্দ করে। তাই নিমন্ত্রণ ছাড়া ভিয়েতনামী কারও বাসায় যাওয়া সাধারণত শোভন নয়। ভিয়েতনামীরা উপহার পেতে অপছন্দ করে না। ফুল, ধূপ বা চা সাধারণ উপহার হিসেবে প্রচলিত। ছোট ছেলেমেয়ে বা প্রবীণদের জন্যও ছোট উপহার নিয়ে যাওয়া যায়। ভিয়েতনামীয়রা ভলিবল, ফুটবল, ইত্যাদি দলগত খেলা পছন্দ করে। ব্যাডমিন্টন, টেবিল টেনিস, সাঁতার এবং টেনিসও জনপ্রিয় খেলা। শহরাঞ্চলে অনেকে জগিং, তাই চি চুয়ান নামের ছায়ামুষ্টিযুদ্ধ, যোগব্যায়াম, ইত্যাদি করতে ভালবাসে।
সংযুক্ত আরব আমিরাতের সংস্কৃতি

সংযুক্ত আরব আমিরাতের অধিবাসীরা ইসলামী সংস্কৃতির বিভিন্ন রীতিনীতি পালন করেন। বাকী আরব ও ইসলামী বিশ্বের সাথে তাদের ঘনিষ্ঠ সম্পর্ক আছে। সরকার মূলত আবু ধাবি সাংস্কৃতিক ফাউন্ডেশনের মাধ্যমে শিল্পকলা ও সংস্কৃতির ঐতিহ্যবাহী রূপগুলি ধরে রাখতে চেষ্টা করছে। দেশের প্রথম লিখিত পাণ্ডুলিপিটি ছিল আল জাওয়াহার ওয়াল লালি, যাতে দেশের আমীরদের বিবরণ আছে। সবগুলি আমিরাতের মধ্যে কেবল দুবাইতেই হিন্দুদের একটি মন্দির এবং শিখদের একটি গুরুদিয়ারা আছে। খ্রিস্টান গির্জাও আছে। আরও আছে বিভিন্ন এশীয় স্কুল, রেস্তোরা, ও সাংস্কৃতিক কেন্দ্র।
আজারবাইজানের পরিবহন ব্যবস্থা

আজারবাইজানের পরিবহনে বিমান চলাচল, জলপথ এবং রেলপথ জড়িত। তেল এবং গ্যাস পাইপলাইন ব্যতীত আজারবাইজানের সমস্ত পরিবহন পরিষেবা আজারবাইজান প্রজাতন্ত্রের পরিবহন মন্ত্রণালয় দ্বারা নিয়ন্ত্রিত হয়। আজারবাইজানে ২,১২৫ কিমি দীর্ঘ রেলপথ এবং ২৪,৯৮১ কিমি দীর্ঘ পাকা ও কাঁচা সড়ক রয়েছে। রাজধানী বাকু শহরে রয়েছে মেট্রো পরিবহন ব্যবস্থা। এছাড়াও অপরিশোধিত খনিজ তেল পরিবহনের জন্য ১,১৩০ কিলোমিটার দীর্ঘ, পেট্রোলিয়াম দ্রব্যের জন্য আরও ৬৩০ কিমি দীর্ঘ এবং প্রাকৃতিক গ্যাস পরিবহনের জন্য ১,২৪০ কিমি দীর্ঘ পাইপলাইন আছে। বাকু, সুমকাইত ও লেমকোরান কাস্পিয়ান সাগরের তীরে অবস্থিত তিনটি গুরুত্বপূর্ণ বন্দর। আজারবাইজানে আরও আছে ৬৯টি বিমানবন্দর, যাদের মধ্যে ২৯টি পাকা রানওয়েবিশিষ্ট। "World Investment News. V.I.P. Interviews. H.E. Mr. Ziya Mamedov"। সংগ্রহের তারিখ ২০১০-১১-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জাপানের পরিবহন ব্যবস্থা

জাপানের পরিবহন ব্যবস্থা অত্যাধুনিক এবং পরিবহন অবকাঠামো ব্যয়বহুল। জাপানে সড়ক নির্মাণে প্রচুর অর্থ ব্যয় করা হয়। সমগ্র দেশব্যাপী বিস্তৃত ১.২ মিলিয়ন কিলোমিটারের পাকারাস্তা জাপানের প্রধান পরিবহন ব্যবস্থা। জাপানের বামহাতি ট্রাফিক পদ্ধতি প্রচলিত। বড় শহরে যাতায়াতের জন্য নির্মিত সড়কসমূহ ব্যবহারের জন্য সাধারণত টোল নেয়া হয়। জাপানে বেশ কয়েকটি রেলওয়ে কোম্পানি রয়েছে। কোম্পানিগুলোর মধ্যে প্রতিযোগিতা বিদ্যমান। এসব রেল কোম্পানির মধ্যে জাপান রেলওয়েস গ্রুপ, কিনটেটসু কর্পোড়েশন, সেইবু রেলওয়ে, কেইও কর্পোরেশন উল্লেখযোগ্য। এসব কোম্পানি রেল পরিবহনকে আকর্ষণীয় করার জন্য বিভিন্ন কৌশল অবলম্বন করে থাকে; যেমন- রেল স্টেশনে খুচরা দোকান স্থাপন। প্রায় ২৫০ কিলোমিটারব্যাপী বিস্তৃত শিনকানসেন জাপানের প্রধান শহরগুলোকে সংযুক্ত করেছে। এছাড়া অন্যান্য রেল কোম্পানিও সময়ানুবর্তিতার জন্য সুপরিচিত। জাপানে ১৭৩টি বিমানবন্দর রয়েছে। সবচেয়ে বড় অভ্যন্তরীণ বিমানবন্দর হল হানেদা বিমানবন্দর, এটি এশিয়ার সবচেয়ে ব্যস্ততম বিমানবন্দর। জাপানের সবচেয়ে বড় আন্তর্জাতিক বিমানবন্দর হল নারিতা আন্তর্জাতিক বিমানবন্দর। অন্যান্য বড় বিমানবন্দরের মধ্যে রয়েছে কানসাই আন্তর্জাতিক বিমানবন্দর, শুবু সেন্ট্রেয়ার আন্তর্জাতিক বিমানবন্দর। জাপানের সবচেয়ে বড় সমুদ্র বন্দর হল নাগোয়া বন্দর। Japan's Road to Deep Deficit Is Paved With Public Works, Times in 1997 Chapter 9 Transport ওয়েব্যাক মেশিনে আর্কাইভকৃত ২৭ এপ্রিল ২০১১ তারিখে, Statistical Handbook of Japan Hyperdia - জাপানের পরিবহন ব্যবস্থা (ইংরেজি ও জাপানি) Toei Transportation Information - জাপানের রেল, সড়ক, বিমানবন্দর ইত্যাদি সম্পর্কিত তথ্য জাপানের অভ্যন্তরীণ বিমান পরিবহণ
আজারবাইজানের পর্যটন

আজারবাইজানের পর্যটন ব্যবস্থার আকর্ষণীয় স্থানগুলির অন্যতম হল এর রাজধানী বাকু শহরের পুরনো অংশের প্রাচীন স্থাপত্যগুলি। এই স্থাপত্যগুলির মধ্যে আছে ১৫শ শতকে নির্মিত শিরভানশাহ রাজবংশের প্রাসাদ ও ১২শ শতকে নির্মিত ময়দান মিনার। দুইটিই ইউনেস্কোর ওয়ার্ল্ড হেরিটেজ সাইট হিসেবে চিহ্নিত হয়েছে। বাকুর ৪০ মাইল দক্ষিণ-পশ্চিমে গোবুস্তান রাষ্ট্রীয় সংরক্ষণস্থল, যা একটি অত্যন্ত গুরুত্বপূর্ণ প্রত্নতাত্ত্বিক স্থান। এখানে আদিম যুগের মানুষের আঁকা প্রায় ৬ লক্ষ শিলায় খোদাইকৃত চিত্রের সন্ধান পাওয়া গেছে। এগুলি প্রায় ৫০০০ থেকে ২০,০০০ বছর প্রাচীন বলে ধারণা করা হয়। গোবুস্তানে প্রাকৃতিকভাবে উৎপন্ন এক ধরনের পাথর পাওয়া যায়, যাকে কোন কিছু দিয়ে স্পর্শ করলে সুরেলা শব্দ বের হয়। এই বিস্ময়কর পাথরগুলির নাম "গাভাল দাশ"। ১৯৯০ সাল থেকে আজারবাইজানের পর্যটন আজারবাইজানি অর্থনীতির একটি গুরুত্বপূর্ণ খাত। আজারবাইজানের সেন্টার ফর ইকোনমিক অ্যান্ড সোশ্যাল ডেভেলপমেন্ট অনুসারে, দেশটি পর্যটন প্রতিযোগিতার সূচকে ১৪৮টি দেশের মধ্যে ৩৯তম স্থানে রয়েছে। ওয়ার্ল্ড ট্রাভেল অ্যান্ড ট্যুরিজম কাউন্সিল রিপোর্ট করেছে যে আজারবাইজান ২০১০ থেকে ২০১৬ সাল পর্যন্ত দর্শনার্থী রপ্তানির সর্বাধিক বৃদ্ধির সাথে শীর্ষ দশটি দেশের মধ্যে রয়েছে। ২০১৭ সালে দেশটি বিশ্বের সবচেয়ে দ্রুত উন্নয়নশীল ভ্রমণ ও পর্যটন অর্থনীতি (৪৬.১% বৃদ্ধি) ছিল। "Walled City of Baku with the Shirvanshah's Palace and Maiden Tower"। UNESCO World Heritage List। সংগ্রহের তারিখ নভেম্বর ১৭, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CESD Policy Report on Tourism Sector in Azerbaijan" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Global Economic Impact and Issues 2017" (পিডিএফ)। World Travel and Tourism Council। ১৩ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hope, Katie (১৯ জুলাই ২০১৭)। "Where's hot? This summer's most popular holiday spots"। BBC News। সংগ্রহের তারিখ ২৪ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আজারবাইজানের পর্যটন
আফগানিস্তানের পর্যটন

আফগানিস্তানের পর্যটন শিল্প দশকের পর দশকব্যাপী যুদ্ধবিগ্রহের কারণে বিকাশ লাভ করতে পারেনি। উপরন্তু ১৯৯০-এর দশকের শেষের দিকে তালেবানেরা দেশটির অনেকগুলি ঐতিহ্যবাহী বৌদ্ধ প্রত্নতাত্ত্বিক নিদর্শন ধ্বংস করে দেয়। এর মধ্যে ছিল ইন্দো-গ্রিক মিশ্র শিল্পের অপূর্ব নিদর্শন সুবিশাল বামিয়নের বুদ্ধ মূর্তি দুইটি, যেগুলি ৬ষ্ঠ শতকে নির্মিত হয়েছিল। যুদ্ধের কারণে দেশটির সর্বত্র ভূমি-মাইন ছড়িয়ে ছিটিয়ে আছে, যেগুলি নিস্ক্রিয় না করে পর্যটনের বিকাশ সম্ভব নয়। আফগানিস্তানে অন্তত ৩৫০টি পর্যটন কোম্পানি কাজ করছে। ২০১৩ এবং ২০১৬ এর মধ্যে, আফগান দূতাবাসগুলি বার্ষিক ১৫,০০০ থেকে ২০,০০০ ট্যুরিস্ট ভিসা জারি করে৷ "350 new tourism companies granted license last year"। Pajhwok Afghan News। ১ সেপ্টেম্বর ২০২২। সংগ্রহের তারিখ ২০২২-১২-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Navid Ahmad Barakzai, সম্পাদক (সেপ্টেম্বর ২৭, ২০১৬)। "20,000 foreign tourists visit Afghanistan annually"। Pajhwok Afghan News। সংগ্রহের তারিখ ২০১৭-০৫-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nordland, Rod (১২ জানুয়ারি ২০১৩)। "Despite Taliban Threat, Afghanistan Manages to Entice Some Tourists"। The New York Times। সংগ্রহের তারিখ ২০ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চীনের পর্যটন

বিগত দশকগুলিতে, বিশেষ করে অর্থনৈতিক সংস্কার ও উন্মুক্তকরণের পর থেকে চীনের পর্যটন ব্যাপক প্রসার লাভ করেছে। চীনে একটি নব্য সচ্ছল মধ্যবিত্ত শ্রেণীর আবির্ভাব এবং চীনের ভেতরে যাতায়াতের উপর বিভিন্ন বিধিনিষেধ সরকার উঠিয়ে নেবার ফলে চীনদেশের আনাচে কানাচে ভ্রমণের পরিমাণ আগের চেয়ে অনেক বেশি বেড়েছে। শুধু তা-ই নয়ম, সচ্ছল চীনারা এখন দেশের বাইরেও বহির্বিশ্ব দেখার জন্য ভ্রমণে বেড়িয়ে পড়ছেন। বিশ্বের সর্বত্র এখন চীনা পর্যটকদের দেখতে পাওয়া যায়। চীনের নিজস্ব পর্যটন ব্যবস্থাও পিছিয়ে নয়। বিশ্বে এর অবস্থান চতুর্থ। ২০০৭ সালে প্রায় সাড়ে ৫ কোটি বিদেশী পর্যটক চীনে বেড়াতে আসেন। ২০০৯ সালে পর্যটন খাত থেকে চীন প্রায় ১৮৫ বিলিয়ন মার্কিন ডলার আয় করে। বিশ্ব পর্যটন সংস্থার ভাষ্যমতে ২০২০ সালে চীনের অভ্যন্তরীণ পর্যটন ব্যবস্থা হবে বিশ্বের বৃহত্তম। আর চীনারা নিজেরা হবে চতুর্থ বৃহত্তম বিদেশ ভ্রমণকারী জাতি। chinadaily
ইসরায়েলের জনসংখ্যার পরিসংখ্যান

ইসরায়েল রাজ্যের ২০২৩ সালের মার্চ পর্যন্ত বাসিন্দা ছিল আনুমানিক ৯৭ লক্ষ। যার প্রায় ৭৩.৫% ছিল ইহুদি (প্রায় ৭১.৫ লক্ষ), ইহুদি ছাড়া অন্য কোনো ধর্মের আরব ছিল ২১% (প্রায় ২০.৫ লক্ষ), বাকি ৫.৫% (প্রায় ৫ লক্ষ ৩৪ হাজার)-কে "অন্যান্য" হিসাবে সংজ্ঞায়িত করা হয়েছিল, যার মধ্যে রয়েছে ধর্মীয় আইন দ্বারা অ-ইহুদি বলে বিবেচিত ইহুদি বংশের লোক এবং অ-ইহুদি বংশের ব্যক্তিরা যারা ইহুদি অভিবাসীদের পরিবারের সদস্য (যার মধ্যে কেউ ইসরায়েলের স্বরাষ্ট্র মন্ত্রণালয়ে ইহুদি হিসাবে নিবন্ধিত নয়), খ্রিস্টান অনারব, মুসলিম অ-আরব এবং অন্যান্য সমস্ত বাসিন্দা যাদের জাতিগত বা ধর্মীয় শ্রেণিবিভাগ নেই। "Israel's Independence Day 2023"। www.cbs.gov.il (ইংরেজি ভাষায়)। সংগ্রহের তারিখ ২০২৩-০৭-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "On Independence Day eve Israel's population tops 9.7m"। Globes (ইংরেজি ভাষায়)। ২০২৩-০৪-২৪। সংগ্রহের তারিখ ২০২৩-০৪-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ישראל במספרים ערב ראש השנה תשפ"। www.cbs.gov.il (হিব্রু ভাষায়)। সংগ্রহের তারিখ ২০২৩-০৯-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)